ОБЩИНСКИ СЪВЕТ - КАЗАНЛЪК
НАРЕДБА № 33
за управление на общинските пътища на територията на община Казанлък
(Приета с Решение № 278/24.09.2009 г.; Отм. чл.3, ал.3; чл.15, ал.2; чл.16, ал.2; чл.18, ал.3; чл.23, ал.1, т.3; чл.59, ал.2; чл.65; чл.66; чл.67 и чл.69, ал.3 с Решение № 414/12.01.2010 г. на Старозагорският административен съд; Изм. с Решение № 458/27.05.2010 г., Изм. с Решение № 490/29.06.2017 г.)
ГЛАВА ПЪРВА

ОБЩИ ПОЛОЖЕНИЯ
Чл. 1. (1) С тази Наредба се определят условията и реда за придобиването на собственост, управлението, ползването и изграждането, ремонта, поддържането и финансирането на пътища от общинската пътна мрежа на територията на община Казанлък, съгласно Приложение № 2. 
(2) Наредбата не се прилага за:
1. (Нова с Решение № 490/29.06.2017 г.) улици в населените места и селищните образувания, с изключение на онези от тях, които едновременно са участъци от републикански или общински пътища;

2. (Изм. с Решение № 490/29.06.2017 г.) селскостопанските пътища, осигуряващи достъп до земеделски земи;
3. (Изм. с Решение № 490/29.06.2017 г.) горските пътища;
4. (Изм. с Решение № 490/29.06.2017 г.) частните пътища, неотворени за обществено ползване.
Чл. 2. (1) Пътищата на територията на общината образуват единна пътна мрежа и служат за комуникационна транспортна връзка между населените места.
(2) Пътната мрежа се развива съобразно транспортните и социалните потребности на обществото, инфраструктурата на населените места и изискванията на нормативните актове, свързани с националната сигурност, опазването на околната среда и безопасността на движението.
(3) Общинските пътища са свързани с републиканските пътища или с улиците в населените места.

Чл. 3. (1) Общинските пътища са част от местната пътна мрежа, в която се включват и частните пътища.
(2) Общинските и частните пътища са отворени за обществено ползване, осигуряват транспортни връзки от местно значение и са свързани с републиканските пътища.
(3) (Отм. с Решение № 414/12.01.2010 г. на Старозагорският административен съд!) 
(4) (Отм. с Решение № 458/27.05.2010 г.).
Чл. 4. Пътищата имат следните основни елементи:
1. сервитут (обхват);
2. пътни съоръжения;
3. пътни принадлежности.
Чл. 5. (1) Сервитутът на общинските пътища (съгласно ЗП) е 6м двустранно осово.

(2) Ограничителната строителна линия при общинските пътища е 10 м., измерена хоризонтално и перпендикулярно на оста на пътя от края на платното за движение.
Чл. 6. (1) Техническите параметри на местните пътища извън границите на населените места и селищните образувания, трябва да отговарят на граничните нормативни стойности, установени с нормите за проектиране на пътища, определени в Наредба № 1/26.05.2000 г. на МРРБ за проектиране на пътища.
(2) Общинските пътища могат да бъдат с по-висока степен на техническа изграденост от нормативната при доказана техническа и икономическа целесъобразност. В този случай по-високата степен на техническа изграденост на пътя не води до промяна на неговия клас, или на неговите функции и значение в транспортната система.
ГЛАВА ВТОРА
СОБСТВЕНОСТ И ПОЛЗВАНЕ НА ПЪТИЩАТА
Раздел I
Собственост

Чл. 7 (1) Общинска собственост са ІV-то класната пътна мрежа и местните пътища на територията на общината, които осигуряват транспортен достъп от общински интерес.
(2) Маршрути от общински интерес са тези, които отговарят на едно от следните условия:

1. свързват населените места в общината помежду им или с общинския или с областния център;
2. осигуряват транспортни връзки с други общински пътища, като образуват с тях непрекъсната пътна мрежа, свързана с републиканските пътища;
3. осигуряват транспортни връзки с местности, курорти, ж.п. гари, пристанища, културно-исторически паметници и други обекти от местно значение;
4. свързват населени места с обходни пътища от републиканската пътна мрежа.
Чл. 8 Дължината на местната пътна мрежа се променя в следните случаи:
1. при промяна на характера на собствеността на съществуващите пътища – публична собственост на държавата или на общината - по предложение на кмета на общината или на Национална агенция „Пътна инфраструктура”.

2. при промяна на собствеността на съществуващите общински и частни пътища – по силата на взаимна договореност между общината и съответните физически или юридически лица;
3. при промяна на класа на пътя от Национална агенция „Пътна инфраструктура”;
4. при изграждане от общината на нови общински пътища.
Чл. 9. (1) Собствеността на общината се разпростира върху всички основни елементи на пътищата – обхват, пътни съоръжения и пътни принадлежности, както и върху всички изоставени при реконструкцията пътни участъци, които са запазени и не е възстановено първоначалното предназначение на земята.
(2) Общинските пътища са публична общинска собственост.
Чл. 10 Собствеността на пътищата се променя в следните случаи: 

1. при промяна на функциите и значението на пътя, чрез обявяването му по съответния ред за публична държавна собственост, съответно – за публична общинска собственост;
2. при отчуждаване на частни пътища при условията и по реда на Закона за общинската собственост;
3. въз основа на подадено писмено заявление от физически или юридически лица за прехвърляне на собствеността на общински път и решение на общинския съвет за промяна на публичната собственост на пътя в частна.
Чл. 11. (1) Промяната на собствеността на пътя се утвърждава от  Министерския съвет по предложение на министъра на  транспорта и министъра на регионалното развитие и благоустройството след съгласуване с кмета на общината и съгласие на ОбС - Казанлък.

Раздел II
Обществено ползване на пътищата. Концесии

Чл. 12. (1) Общинските пътища са отворени за обществено ползване при спазване на правилата, установени със Закона за движение по пътищата.
(2) Частните пътища могат да бъдат отворени за обществено ползване, когато това се налага от обществен интерес по решение на общинския съвет и със съгласието на собственика при договаряне на взаимоотношенията.
(3) В договора по ал.2 се определя вида и размера на дължимото обезщетение и задълженията на страните по поддържането и ремонта на пътя.
(4) Договора по ал.2 се сключва от кмета на общината.
Чл. 13. (1) За отделни общински и частни пътища или отделни участъци от тях могат да се въвеждат временни забрани за обществено ползване при извършване на ремонтни работи, при природни бедствия и аварии, при неблагоприятен водотоплинен режим на настилката, при възникване на опасност за сигурността на движението и при провеждане на масови спортни мероприятия.
(2) Забраните или разрешенията за въвеждане на забрани по ал. 1 по искане на трети лица се издават от кмета на общината след съгласуване с Областна дирекция на МВР – сектор ПП.
(3)Когато с разрешенията по ал. 2 се въвеждат забрани за обществено ползване за повече от 8 часа, задължително се сигнализира и указва обходен маршрут.
Чл. 14. (1) Концесия върху общински пътища, включително върху такива, които ще бъдат изградени със средства на концесионера се предоставя при условията и по реда на Закона за концесиите и Правилника за неговото прилагане.
(2) Концесията може да се предоставя за изграждане, управление или/и поддържане на конкретен общински път или на отделни негови участъци.
(3) Концесионната територия обхваща обектите по ал. 2 и съответстващите им площи от основните елементи на пътя – обхват, пътни съоръжения и пътни принадлежности.

Раздел III
Отчуждаване. Ограничения на собствеността

Чл. 15. (1) Недвижими имоти – собственост на физически и юридически лица, необходими за изграждане и реконструкция на общински пътища се отчуждават при условията и по реда на Закона за общинската собственост.
(2) (Отм. с Решение № 414/12.01.2010 г. на Старозагорският административен съд!)
Чл. 16. (1) Земи извън границите на урбанизираните територии – собственост на Държавата, на физически или на юридически лица, могат да се използват временно за нужди, свързани с изграждането, ремонта и поддържането на общински пътища при условията и по реда на Закона за задълженията и договорите и Закона за собствеността.
(2) (Отм. с Решение № 414/12.01.2010 г. на Старозагорският административен съд!)
(3) В случаите по ал. 1 договорите се сключват от кмета на общината.
(4) В договора по ал.3 се определят условията и срока за ползване на земята, размера на наема или на правото на ползване и дължимото обезщетение, ако такова е предвидено.
(5) Временното ползване се допуска за срок не по-дълъг от пет години, след което земите се възстановяват съобразно тяхното предназначение от общината и се връщат на собственика.

Чл. 17. (1) При стихийни бедствия и аварии, при които се прекъсва движението по пътя и за неговото възстановяване се налага да се построи обходен път, земите за временно ползване могат да се завземат преди да се извършат процедурите по чл. 16.
(2) Завземането на земите в случаите по ал.1 се извършва със заповед на кмета на общината.

ГЛАВА ТРЕТА
СПЕЦИАЛНО ПОЛЗВАНЕ НА ПЪТИЩАТА

Раздел І
Общи положения

Чл. 18. (1) Разрешенията за специално ползване на пътищата се издават по искане на заинтересуваните лица при условията и по реда на чл. 26 от Закона за пътищата и тази Наредба.
(2) Разрешенията за специално ползване на общинските пътища се издават от кмета на общината.
(3) (Отм. с Решение № 414/12.01.2010 г. на Старозагорският административен съд!)
(4) За разрешенията за специално ползване на пътищата се събират такси, определени от Общинския съвет.
Чл. 19 (1) Кметът на общината, отказва издаване на разрешение за специално ползване на пътя, когато:
1. не са налице условията по чл. 26, ал. 7 от Закона за пътищата;
2. специалното ползване предполага увреждане на собствеността на други лица или прави невъзможно ползването на пътя за дейности от обществен интерес;
3. специалното ползване изисква трайна промяна на предназначението и характеристиките на пътя;
4. предстои преустройство на пътя, предвидено с влязъл в сила подробен устройствен план.
5. (Нова с Решение № 490/29.06.2017 г.) не е осигурена безопасността на автомобилното движение, съгласно изискванията на Закона за движението по пътищата, установено със становище на органите на Министерството на вътрешните работи.
(2) (Изм. с Решение № 490/29.06.2017 г.) Отказите по ал. 1 се правят от органа, компетентен да издаде разрешението, като се мотивират писмено.
Чл. 20 (1) Разрешенията за специално ползване на пътищата се отнемат при неспазване на условията, предвидени в тях, и при неплащане на дължимите такси.

(2) Разрешението за специално ползване на пътищата, когато издаденото е отнето, се издава по реда на чл. 18 от наредбата.

Раздел ІІ
Изграждане и експлоатация на крайпътни обекти и пътни връзки към тях
Чл. 21 (1) Търговски крайпътни обекти са всички сгради и съоръжения за обслужване на пътуващите и на пътните превозни средства заедно с прилежащия им терен, като: къмпинги, мотели, бензиностанции, газостанции, заведения за хранене, магазини, гаражи и паркинги, пунктове за техническо обслужване на автомобили и пунктове за ремонт на аварирали по пътя автомобили и др., в които се осъществява търговска дейност по смисъла на Търговския закон. Търговски крайпътни обекти са и други крайпътни обслужващи комплекси по смисъла на § 1, т. 9 от Закона за пътищата.
(2) Разрешението за специално ползване на пътя чрез изграждане на търговски крайпътен обект и пътни връзки към него е задължително условие за издаване на разрешение за строеж по смисъла на глава осма, Раздел III от Закона за устройство на територията.
Чл. 22 Към искането за издаване на разрешение за специално ползване заинтересуваното лице прилага:
1. (Изм. с Решение № 490/29.06.2017 г.) удостоверение за наличие или липса на публични задължения по чл. 87, ал. 6 от Данъчно-осигурителния процесуален кодекс /ДОПК/;
2. копие от документа за платена такса за издаване на разрешението;
3. копие от скицата (визата) за проектиране, с която се определят местоположението на обекта и пътната връзка към него, включително спрямо съседните поземлени имоти;
4. (Изм. с Решение № 490/29.06.2017 г.) Становище на органите на Министерството на вътрешните работи.
5. (Нова с Решение № 490/29.06.2017 г.) съгласуван технически проект – част „Пътна“ и „Организация на движението“.


Чл. 23 (1) (Отм. с Решение № 414/12.01.2010 г. на Старозагорският административен съд!)
1. не са налице основанията за отказ по чл. 19, ал. 1 от наредбата;
2. са спазени изискванията на Наредба № 1 от 2000 г. за проектиране на пътища и на нормите за проектиране към нея;
3. (Отм. с Решение № 414/12.01.2010 г. на Старозагорският административен съд!) 
4. съседни търговски крайпътни обекти са проектирани като крайпътни обслужващи комплекси, задължително отделени от платното за движение с разделителна ивица и локално пътно платно с общи вход и изход;
5. проектът да отговаря на Наредбата за сигнализация на пътищата с пътни знаци и пътна маркировка;
6. повърхностните дъждовни води от площадката на търговския крайпътен обект да не се отвеждат към пътното платно.
(2) Не се разрешава изграждане на нови пътни връзки в зоните за престрояване пред кръстовища и пътни възли, в обхвата на кръгови кръстовища, шлюзове, връзки на пътни възли и уширени пътни участъци, предназначени за кацане на самолети.
Чл. 24. (1) Разрешението за специално ползване на пътя чрез експлоатация на търговски крайпътен обект и пътни връзки към него се издава по искане на заинтересуваното лице при изпълнени условия в разрешението за специално ползване чрез изграждане на търговски крайпътен обект и пътни връзки към него и е задължително условие за издаване на разрешение за ползване по смисъла на глава единадесета от Закона за устройство на територията.
(2) (Отм. с Решение № 490/29.06.2017 г.)
(3) Разрешението за специално ползване по ал. 1 е валидно от датата на издаване на разрешението за ползване на строежа по смисъла на чл. 177 от Закона за устройство на територията, от която дата се дължи и таксата по чл. 18, ал. 2 от Закона за пътищата.

Чл. 25. (1) Дължимата такса за специално ползване чрез експлоатация на търговски крайпътен обект и пътни връзки към него, определена от общинския съвет и се заплаща в едномесечен срок от датата на издаване на разрешението за ползване на строежа.
(2) Разрешението за специално ползване на пътя чрез експлоатация на търговски крайпътен обект и пътни връзки към него се връчва на заинтересуваното лице след заплащане на дължимата годишна такса, а при разсрочено плащане – след първата вноска.

Раздел ІІІ
Изграждане и експлоатация на рекламни съоръжения в обхвата на пътя и в обслужващите зони

Чл. 26 (1) Разрешението за специално ползване на пътя чрез изграждане на рекламно съоръжение е задължително условие за издаване на разрешение за поставяне по смисъла на Закона за устройство на територията.
(2) (Изм. с Решение № 490/29.06.2017 г.) Разрешението за специално ползване по ал. 1 е валидно за срок от шест месеца и се издава по образец, съгласно Приложение № 1.
Чл. 27 Към искането за специално ползване по чл. 26 заинтересуваното лице прилага:
1. (Изм. с Решение № 490/29.06.2017 г.) удостоверение за наличие или липса на публични задължения по чл. 87, ал. 6 от ДОПК;
2. копие от документа за платена такса за издаване на разрешението;
3. (Изм. с Решение № 490/29.06.2017 г.) съгласуван работен проект от общинска администрацията Казанлък - управляваща пътя, съгласно чл. 5, ал. 2 или декларация - съгласие за изграждане на рекламно съоръжение, съответстващо на определен типов проект, съгласно чл. 13, ал. 3 от НСПП.
4. (Изм. с Решение № 490/29.06.2017 г.) нотариално заверено съгласие от собственика на земята, когато рекламното съоръжение се изгражда в обслужващите зони на пътя, копие на документ за собственост и актуална скица на имота.

5. (Изм. с Решение № 490/29.06.2017 г.) протокол за предварителен оглед от общинска администрация Казанлък - управляваща пътя, органите на Министерството на вътрешните работи и заинтересуваното лице. В протокола се съдържат и мерки за безопасност в съответствие с изискванията на Техническите правила за приложение на ограничителни системи за пътища по републиканската пътна мрежа.
Чл. 28 (1) (Изм. с Решение № 490/29.06.2017 г.) Разрешение за изграждане на рекламни съоръжения се издава, когато:
1. не са налице основанията за отказ по чл. 19, ал. 1;
2. (Изм. с Решение № 490/29.06.2017 г.) рекламното съоръжение в обхвата на пътя отстои не по-малко от 500 м от пътни възли и кръстовища за общинските пътища;
3. рекламното съоръжение не ограничава видимостта на сигнализацията с пътни знаци;
4. (Изм. с Решение № 490/29.06.2017 г.) рекламното съоръжение в целия си габарит отстои най-малко на 3 м от ръба на пътната настилка, а отстоянието от центъра на носещата му колона до ръба на пътната настилка е не по-малко от 5 м;
5. (Изм. с Решение № 490/29.06.2017 г.) разстоянието между отделни рекламни съоръжения по посока на движението е не по-малко от 200 м за общинските пътища;

6. (Нова с Решение № 490/29.06.2017 г.) горният ръб на фундамента на рекламното съоръжение не надвишава нивото на терена.

(2) Отказва се издаването на разрешение за изграждане на рекламни съоръжения:
1. в зони с ограничена видимост;
2. окачени на конструкцията на мостови съоръжения и надлези;
3. изградени като преместващи конструкции над общинските пътища;
4. наподобяващи пътните знаци и указателните табели по форма, цвят, съдържание и символи.
5. (Нова с Решение № 490/29.06.2017 г.) в тунели и на разстояние, по-малко от 200 м преди тях за общинските пътища.

6. (Нова с Решение № 490/29.06.2017 г.) в средната разделителна ивица.

7. (Нова с Решение № 490/29.06.2017 г.) когато рекламното съоръжение е с профил на носещата колона, различен от кръг.
Чл. 29 (1) (Изм. с Решение № 490/29.06.2017 г.) Към искането заинтересуваното лице прилага констативен протокол за изграденото рекламно съоръжение. В случаите, когато искането за издаване на разрешение за експлоатация на рекламни съоръжения в обхвата на пътя и в обслужващите зони е подадено по електронен път, констативният протокол за изграденото рекламно съоръжение се подава на хартиен носител.
(2) Разрешението за специално ползване по ал. 1 е валидно от датата на издаване на разрешението за ползване на строежа по смисъла на чл. 177 от Закона за устройство на територията, от която дата се дължи и таксата.
(3) Всяко съчетание на пътни знаци с рекламен материал се счита за реклама.
Чл. 30 (1) Дължимата такса за специално ползване чрез експлоатация на рекламно съоръжение, се заплаща в едномесечен срок от датата на издаване на разрешение за ползване на строежа.
(2) Разрешението за специално ползване чрез експлоатация на рекламно съоръжение се връчва на заинтересуваното лице след заплащане на дължимата годишна такса, а при разсрочено плащане – след първата вноска.

Раздел ІV 
Изграждане на нови и ремонт на съществуващи подземни и 
надземни линейни или отделно стоящи съоръжения и 
тяхната експлоатация в обхвата на пътя
Чл. 31 (1) Разрешението за специално ползване на пътя чрез изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя е задължително условие за издаване на разрешение за строеж по смисъла на глава осма, раздел III от Закона за устройство на територията.
(2) Разрешението за специално ползване по ал. 1 се издава по образец Приложение № 1.

Чл. 32. Разрешение за специално ползване на пътя чрез  изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя се изисква при:
1. изграждане на подземни и надземни линейни и отделно стоящи съоръжения в обхвата на пътя;
2. пресичане на пътя от подземни или надземни линейни  съоръжения;
3. ремонт и реконструкция на подземни или надземни линейни и отделно стоящи съоръжения в обхвата на пътя.
Чл. 33 (Изм. с Решение № 490/29.06.2017 г.) Към искането за издаване на разрешение по чл. 31 заинтересуваното лице прилага:
1. (Нова с Решение № 490/29.06.2017 г.) декларация по образец на администрацията, управляваща пътя, с която се заявява, че при необходимост от изместване на съоръжението заявителят ще извърши това за собствена сметка.
2. (Изм. с Решение № 490/29.06.2017 г.) удостоверение за наличие или липса на публични задължения по чл. 87, ал. 6 от ДОПК.
3. (Изм. с Решение № 490/29.06.2017 г.) копие от документа за платена такса за издаване на разрешението;
4. (Изм. с Решение № 490/29.06.2017 г.) съгласуван от общинска администрация Казанлък - управляваща пътя, технически или работен проект за съответния вид специално ползване на пътя, както и становище от органите на Министерството на вътрешните работи за част "Пътна" и част "Организация на движението“.
5. (Изм. с Решение № 490/29.06.2017 г.) документ за собственост и скица на имота, за нуждите на който се изгражда съоръжението, а при сключен договор за присъединяване между съответното експлоатационно дружество и лицето, за чиито нужди се изгражда съоръжението, се представя само копието от договора.
6. (Нова с Решение № 490/29.06.2017 г.) нотариално заверено пълномощно на представителя на лицето, за чиито нужди се издава разрешението за специално ползване на пътя, в случаите, когато искането не се подава лично.
Чл. 34 (1) (Изм. с Решение № 490/29.06.2017 г.) Разрешението за специално ползване на пътя, чрез експлоатация на подземни и надземни линейни или отделно стоящи съоръжения в обхвата на пътя и в обслужващата зона се издава по искане на заинтересуваното лице, след представяне на координатен регистър на трасето на линейния обект в координатна система Българска геодезическа система 2005 и при изпълнени условия в разрешението за изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона.

(2) (Изм. с Решение № 490/29.06.2017 г.) Към искането за съоръжения, обслужващи конкретни имоти, освен документите по ал. 1 заинтересуваното лице представя и:

1. документ за собственост и скица на имота, за нуждите на който се изгражда съоръжението, а при сключен договор за присъединяване между съответното експлоатационно дружество и лицето, за чиито нужди се изгражда съоръжението, се представя само заверено копие от договора;

2. съгласие от концесионера в случаите по чл. 18, ал. 2.


(3) (Изм. с Решение № 490/29.06.2017 г.) Разрешението за специално ползване по ал. 1 се издава по образец съгласно Приложение № 1.
Чл. 35. (1) Разрешение за специално ползване на пътя чрез експлоатация на подземни и надземни линейни или отделно стоящи съоръжения в обхвата на пътя се издава по искане на заинтересуваното лице при изпълнени условия в разрешението за изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя.

(2) Към искането си заинтересуваното лице прилага удостоверение за актуално състояние на съдебната регистрация, а за съоръжения, обслужващи конкретни имоти – документ за собственост, скица на имота и съгласие от концесионера в случаите на предоставена концесия.

(3) Разрешението за специално ползване по ал. 1 се издава по образец Приложение № 1.
Раздел V
Временно ползване на части от пътното платно и на земи в обхвата на пътя 

Чл. 36. Разрешенията за специално ползване на пътя чрез временно ползване на части от пътното платно и на земи в обхвата на пътя се издават по искане на заинтересуваното лице по образец, утвърден от кмета на общината.
Чл. 37. Разрешение за специално ползване на пътя чрез временно ползване на части от пътното платно и на земи в обхвата на пътя се изисква при:
1. провеждане на автомобилни ралита, състезания и други масови мероприятия, при които се налага спиране на движението на пътни превозни средства и отклоняването им по временни маршрути или въвеждане на ограничения за движението им;
2. ограничаване, прекъсване, отклоняване, спиране или въвеждане на ограничения на движението при извършване на строителни, монтажни и ремонтни работи при изграждане на търговски крайпътни обекти и пътни връзки към тях, изграждане на рекламни съоръжения или прокарване и ремонт на подземни и надземни проводи и съоръжения;
3. извършване на други неупоменати дейности в чл. 26, ал. 1 и 2 от Закона за пътищата, които изискват ограничаване, прекъсване, отклоняване, спиране или въвеждане на други ограничения за движението.
Чл. 38 Към искането по чл. 36 заинтересуваното лице прилага:
1. проект за временна организация на движението и писмено становище от Областна дирекция на МВР – сектор ПП;
2. копие от разрешението за строеж - в случаите, когато такова се изисква от Закона за устройство на територията;
3. копие от документа за платена такса за издаване на разрешението.

ГЛАВА ЧЕТВЪРТА
УПРАВЛЕНИЕ И КОНТРОЛ

Чл. 39 (1) Общинските пътища се управляват от кмета на общината, а частните пътища - от собствениците им.
(2) Общините и собствениците на частни пътища съгласуват с Национална агенция “Пътна инфраструктура” проектите за изграждане и свързване на тези пътища с републиканските.

Чл. 40 Кметът на общината:
1. организира, ръководи и контролира дейностите, свързани с изграждането, ремонта, поддържането и управлението на общинската пътна мрежа.
2. организира, възлага и контролира дейностите, свързани с непосредственото изграждане, ремонт и поддържане на общинските пътища.
3. организира и осъществява защита на общинските пътища, включително на пътните съоръжения и принадлежностите на пътя.
4. осигурява общественото ползване на общинските пътища чрез регулиране и контрол, даване на разрешения или въвеждане на забрана за ползване.
5. издава и отнема разрешения за специално ползване на пътищата.
6. съставя актове за нарушения по тази наредба или упълномощава длъжностни лица в администрацията, кметове и кметски наместници на населени места на територията на общината да съставят актове за установяване на нарушенията и издава наказателни постановления.

Чл. 41 (1) В зоната от края на асфалтовата настилка на пътя до ограничителната строителна линия се забранява извършването на всякакво строителство, подобрения или разширения на съществуващите обекти, освен тези които са предназначени за обслужване на пътуващите, при условие, че е гарантирана безопасността на движението.

(2) В обхвата на пътя се забранява:
1. извършването на каквито и да било работи по пътното платно, преди да бъдат поставени необходимите предупредителни и сигнални знаци;
2. поставянето и складирането на материали, които не са необходими за пътя или са резултат от битова или стопанска дейност в съседни имоти;
3. движение на верижни трактори и машини или коли с назъбени колела и гуми с шипове по асфалтови покрития, освен в случаите на снегопочистване;
4. превоз на мокри товари, които наводняват пътното платно;
5. влизането в пътищата с непочистени машини и замърсяването на пътното платно, пътните съоръжения и пътните принадлежности с кал и други отпадъчни материали;
6. влаченето на дървета, слама и др. подобни по пътното платно;
7. косенето на трева и пашата на добитък.
Чл. 42 (1) За дейности извън специалното ползване на общинските пътища без разрешение се забранява:
1. в обхвата на пътя без разрешение се забранява:
а/ засаждане или изсичане и изкореняване на дървета или храсти;

б/ поставяне на пътни знаци;

в/ прекъсването, отклоняването или спирането на движението;

г/ изграждането на рекламни съоръжения и поставянето на пътни знаци или рекламни материали;

д/ поставяне на възпоменателни знаци и табели;

е/ движението на тежки и извънгабаритни превозни средства.

2. в обхвата на пътя и в обслужващите зони без разрешение се забранява: 

а/ изграждането на сгради и съоръжения, както и реконструкцията и промяната на тяхното предназначение;

б/ прокарването на нови и реконструкцията на подземни и надземни съоръжения на техническата инфраструктура;

в/ добиването на кариерни и други строителни материали;
г/ изграждането на пътни връзки към съседни имоти, включително земеделски земи и земи от горския фонд.
(2) За дейности от специалното ползване на общинските пътища без разрешение се забраняват:
1. в обхвата на пътя и ограничителната строителна линия:

а/ движението на извънгабаритни и тежки пътни превозни средства;

б/ изграждане и експлоатация на рекламни съоръжения;

в/изграждането, реконструкция и експлоатация на подземни или надземни линейни или отделно стоящи съоръжения на техническата инфраструктура;

г/временното ползване на части от пътното платно и на земи в обхвата на пътя.
2. в обхвата на пътя и обслужващите зони:

а/ изграждането на търговски крайпътни обекти;

б/ експлоатацията на крайпътни обекти.
(3) Собственикът на подземни и надземни съоръжения на техническата инфраструктура, намираща се по обхвата на пътя и обслужващите зони при внезапно произлезли повреди, може да започне веднага възстановителни работи, като уведоми за това техническата служба на общината при условия, че е гарантирана безопасността.

ГЛАВА ПЕТА
ИЗГРАЖДАНЕ, РЕМОНТ И ПОДДЪРЖАНЕ НА ПЪТИЩАТА

Раздел І
Общи положения

Чл. 43 Общинската администрация планира ежегодно дейностите по изграждане, ремонт и поддържане на общинските пътища и улици.
Чл. 44 Общината поддържа общинските пътища съобразно транспортното им значение, изискванията на движението и опазване на околната среда.
Чл. 45 Национална агенция “Пътна инфраструктура” и общините осъществяват съвместно по взаимна договореност дейностите по изграждането, поддържането и ремонта на републиканските пътища в чертите на населените места при условията и по реда, определени в Закона за пътищата и ППЗП.
Чл. 46 (1) Изграждането, ремонтът и поддържането на общинските пътища се осъществява от общината.
(2) Въвеждането на организация на движението при строителство и ремонт по пътищата и улиците да се съгласува с ОД на МВР – сектор ПП и се уведоми кмета на общината и да се извършва при условия и ред, определени с Наредба №16 от 23.07.2001 година на Министерство на регионалното развитие и благоустройство.
Чл. 47 (1) Поддържането включва полагането на системни грижи за осигуряване на целогодишна нормална експлоатация на пътя и осъществяване на мерките за защита на неговите съоръжения и принадлежности.

(2) Организирането на дейностите по поддържане на общинските пътища е задължение на общината.

Раздел ІІ
Съгласуване на проекти

Чл.48 (1)На задължително съгласуване подлежат:
1. проектите за изграждане или реконструкция на общинските и частните пътища;
2. проектите за изграждане или реконструкция на пътни кръстовища, възли и пътни връзки за свързване на:
а) общински, частни и републикански пътища;
б) частни пътища с общински;
в) прилежащи територии с общинските пътища.
3. инвестиционни проекти, които засягат общинските пътища.
(2) Съгласуването на проектите по т.1 и т.2 буква “а” се извършва от Областна дирекция на МВР – сектор ПП.
(3) Съгласуването на проектите по т.2 букви “б” и “в” и т.3 се извършва от кмета на общината.
(4) Съгласуването се извършва служебно от органите, одобряващи проектите по ЗУТ, в 14-дневен срок след представянето на проекта.
Чл.49 (1) При съгласуването Кмета може да постави допълнителни изисквания към проектите, когато това е от значение за осигуряване на безопасността на движението.
(2) Кметът на общината може да откаже съгласуване на проектите по ал.1 в следните случаи:
1. ако нанасят повреди на публична собственост или пречат на нейното използване за дейности от обществен характер;
2. при промяна предназначението и характеристиките на пътя или на пътната връзка;
3. когато това е наложително поради преустройство на пътищата и пътните връзки;
4. когато се изисква привеждане на пътните връзки в съответствие с проекта на пътя или с действащия устройствен план.

(3) При несъгласуване на проекта, Кметът на общината представя писмена обосновка с мотивите на това свое решение, което подлежи на обжалване по реда на АПК.
Раздел ІІІ
Зимно поддържане

Чл. 50 Зимното поддържане включва комплекс от мероприятия, насочени към поддръжка на общинските пътища в зимни условия.
Чл. 51 При зимно поддържане на пътищата се изпълняват следните видове работа:
1. снегозащита на пътищата;
2. събиране и предаване на информация за състоянието на пътната мрежа;
3. снегочистене;
4. разпръскване на минерални материали /опесъчаване/ за стопяване на снега и леда;
5. организиране на работа при влошени метеорологични условия.
Чл. 52 (1) За зимното поддържане на пътищата общината открива процедура за възлагане на обществена поръчка. Предмета на обществената поръчка е зимно поддържане и снегопочистване на общинската пътна мрежа, включваща почистване от сняг и лед и третиране против заледяване на пътната настилка и съоръжения.
(2) Възлагането на обществената поръчка за зимно поддържане и снегопочистване на общинската пътна мрежа се извършва при условия и ред, определени със Закона за обществените поръчки.
Чл.53 (1) В земи, съседни на пътните участъци с интензивни снегонавявания през зимния период, могат да се разполагат временно снегозащитни огради и съоръжения по реда на чл.16, ал.1. 
(2) Собственици или наематели на имоти, намиращи се по-ниско от земното платно, са длъжни да осигурят нормално функциониране на водоотводните съоръжения.

Раздел ІV
Планиране на изграждането, ремонта и поддържането на пътищата

Чл. 54 Дейностите по планирането, изграждането, ремонта и поддържането на общинските пътища се осъществяват от специализирано звено към общинската администрация.
Чл. 55 За общинските пътища се създава и поддържа информационна база, която съдържа:
1. списък на пътните отсечки и дължината им;
2. вид, основа;
3. широчина на пътните платна;
4. вид на покритието (конструкцията);
5. банкети, канавки;
6. водоотводни съоръжения;
7. други данни.
Чл. 56 За състоянието на пътищата се извършва периодично обследване и за отделните участъци се прави следната категоризация:
1. категория “А” – неотложна нужда от ремонтно-възстановителни работи;
2. категория “Б” – необходимост от ремонтно-възстановителни работи;
3. категория “В” – не е необходим ремонт;
4. категория “Г” – не е възможно да се поддържа, за основен ремонт.
Чл. 57. (1) Критериите за приоритетите за ремонт на пътни участъци са:
1. връзка с други селища;
2. население на селищата, които обслужва;
3. среднодневна интензивност на движението;
4. осигурено допълнително финансиране; период от време от последен ремонт;
5. период от време от последно преасфалтиране;
6. квадратура на участъците за ремонт.

(2) След определянето на приоритетите по категории и ползване на критериите от ал. 1 се изготвя поименен списък на пътните участъци за включване в годишната инвестиционна програма на общината.
Раздел V
Програма за развитие на пътната мрежа

Чл. 58 Програмата за развитие на общинската пътна мрежа се разработва, като секторна част от раздел “Инфраструктура и опазване на околната среда” в съдържанието на общинските планове за развитие, съгласно Закона за регионалното развитие.
Чл. 59 (1) Програмата се изготвят на база анализираната информация от Раздел ІV.
(2) (Отм. с Решение № 414/12.01.2010 г. на Старозагорският административен съд!) (Нова, с Решение № 458/27.05.2010 г.) Критериите по чл. 57, ал. 1 имат различна степен на важност и за всеки един се въвеждат коефициенти, които определят тяхното относително тегло в общата сума.

Чл. 60. (1) Всички участъци по категории се подреждат в низходящ ред, съответстващ на определените приоритетни участъци за финансиране.
(2) Постигнатите резултати се оценяват ежегодно с цел изготвяне на програма за следващата година.

Чл. 61 (1) Годишната Програма за изграждането, ремонта и поддържането на пътищата се разработва, като оперативен документ за реализация на основните приоритети и цели съобразно на ресурсното осигуряване на предвидените мерки.
(2) В Програмата за реализация се посочват пътните участъци за строителство, ремонт и поддържане, тяхната перспективна готовност, както и източниците за финансиране.
(3) Според приоритетите на включените обекти се съставя Индикативна финансова таблица, в която се посочват източниците за финансиране.
Чл. 62 След приемането на Програмата, кмета на общината организира конкурс за изпълнител на обектите съобразно със Закона за обществените поръчки.

Раздел VІ
Финансиране

Чл.63 (1) Изграждането, реконструкцията, ремонтът и поддържането на общински пътища се финансират със средства от държавния бюджет, от бюджета на общината, с безвъзмездно предоставени средства, със заеми от международни финансови институции и чрез проекти.
(2) Средствата за финансиране на дейностите по ал.1 се определят с Годишния закон за държавния бюджет и бюджета на общината.
Чл. 64 Предложенията за годишното финансиране и обосновката към него се представят от кмета на общината за разглеждане и одобрение от Общинския съвет.
ГЛАВА ШЕСТА
АДМИНИСТРАТИВНО НАКАЗАТЕЛНИ РАЗПОРЕДБИ

Чл. 65 (Отм. с Решение № 414/12.01.2010 г. на Старозагорският административен съд!)
Чл. 66 (Отм. с Решение № 414/12.01.2010 г. на Старозагорският административен съд!)
Чл. 67 (Отм. с Решение № 414/12.01.2010 г. на Старозагорският административен съд!)
Чл.68 (1) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.
(2) Нарушенията се установяват с актове, съставени от длъжностни лица, определени от кмета на общината – за нарушения по общинските пътища и по молба на собственика-за частните пътища.
(3) Наказателни постановления се издават за общински и частни пътища от кмета на общината или от упълномощено от него длъжностно лице.
(4) Когато деянието съдържа признаци на престъпление, преписката се изпраща на прокурора.
Чл. 69 (ал. 1 и ал. 2 отм. с Решение № 458/27.05.2010 г. на ОбС!)
(3) (Отм. с Решение № 414/12.01.2010 г. на Старозагорският административен съд!)
ДОПЪЛНИТЕЛНИ РАЗПОРЕДБИ
§ 1. За неуредените в въпроси в тази Наредба се прилагат разпоредбите на Закона за пътищата и подзаконовите актове по неговото прилагане.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 2. Специалното ползване на пътищата чрез превозване на тежки и извънгабаритни товари се извършва при условията и по реда на наредбата по чл. 139 от Закона за движение по пътищата.
§ 3. Заинтересуваните лица, които към датата на влизане в сила на наредбата извършват специално ползване на пътищата по смисъла на § 1, т. 8 от допълнителните разпоредби на Закона за пътищата, са длъжни в тримесечен срок от тази дата да направят искане до кмета на общината, за издаване на необходимото разрешение за специално ползване на пътищата.
§ 4. Указания по прилагане на наредбата се дават от кмета на общината.
§ 5. Наредбата се приема на основание чл. 18, ал. 5 и чл.23 от Закона за пътищата и влиза в сила от деня на приемането й.
Приложение № 1 към чл. 26, чл. 31, чл. 35

ОБРАЗЕЦ 

Р А З Р Е Ш Е Н И Е
за специално ползване на пътищата чрез експлоатация на на 
.................................................... № ................... от ............ г.
На основание чл. 18, ал. 1 във връзка с чл. 26, ал. 3 от Закона за пътищата и чл. .......... от Наредбата за за управление на общинските пътища в Община Казанлък и следните документи: 
1. ………………………………………………………………………………………………...

…………………………………………………………………………………………………..
2. ………………………………………………………………………………………………...

…………………………………………………………………………………………………..
3. ………………………………………………………………………………………………...

…………………………………………………………………………………………………..
4. ………………………………………………………………………………………………...

…………………………………………………………………………………………………..
5. ………………………………………………………………………………………………...

…………………………………………………………………………………………………..
6. ………………………………………………………………………………………………...

…………………………………………………………………………………………………..
7. ………………………………………………………………………………………………...

…………………………………………………………………………………………………..
РАЗРЕШАВАМ
на.................................................................................................................................................. 
код БУЛСТАТ………………............. …… , с адрес на управление............. .........................
област, община, .................................. гр., ул. (бул.)......................, № .., бл. .., вх. .., ет. …..,
 ап…..., представлявано от ......................................................................................................, 
(трите имена и длъжност)
ЕГН .........................., л.к. № ................ тел ...................... да експлоатира в обхвата/в обслужващата зона (излишното се зачертава) на път № …………......., километър .......... отдясно/отляво при следните условия: 

1. ………………………………………………………………………………………………...............
………………………………………………………………………………………………...................
………………………………………………………………………………………………...................
………………………………………………………………………………………………...................
2. Заинтересуваното лице да отстранява за своя сметка и незабавно всички причинени вследствие на експлоатацията на обекта повреди и нанесени щети по пътя и пътните връзки в съответствие с чл. 57, ал. 1 от Закона за пътищата. При неизпълнение на това задължение причинените повреди и нанесените щети се отстраняват от община Казанлък, за негова сметка. 

3. При отказ на заинтересуваното лице да отстрани повредите в определения от Община Казанлък срок те се отстраняват по реда на чл. 57, ал. 2 от Закона за пътищата. 
4. При прекратяване на експлоатацията на обекта заинтересуваното лице уведомява общинската администрация, за което се съставя двустранен протокол. Ако лицето не уведоми пътната администрация, таксата се начислява за целия срок на разрешението

5. Разрешението се отнема при неспазване на условията, предвидени в него, и  при неплащане на дължимите такси за предходната година

КМЕТ НА ОБЩИНА КАЗАНЛЪК
_________________________________________________________________________
Забележка. Когато разрешението се издава на физически лица, посочват се техните лични данни и адрес. 

НИКОЛАЙ ЗЛАТАНОВ /П/
ПРЕДСЕДАТЕЛ НА ОБЩИНСКИ СЪВЕТ - КАЗАНЛЪК

Наредба № 33 за управление на общинските пътища на територията на община Казанлък
посл. изм. с Решение № 490/29.06.2017 г.

